钦定古今图书集成/明伦汇编/氏族典/第521卷 > 薛善
## 钦定古今图书集成/明伦汇编/氏族典/第521卷 > 薛善

按《周书薛善传》：“善字仲良，淮东汾阴人也。祖瑚，魏河
东郡守。父和，南青州刺史。善少为司空府参军事，迁
傥城郡守，转盐池都将。魏孝武西迁，善从弟馥、弟济
斩关引李弼军，阖门大小俱叨封邑。与弟慎并固辞
不受。太祖嘉之，以善为汾阴令。善干用彊明，一郡称
最，迁大丞相府从事中郎。追论屯田功，赐爵龙门县”
子，加车骑大将军、仪同三司，除河东郡守，进骠骑大
将军，赐姓宇文氏。《六官》建，拜工部中大夫，进爵博平
县公。征拜少傅。卒于位，时年六十七，谥曰“缪公。”子裒
嗣，官至高阳守。